sasicodes/solvari-1 huggingface dataset:
ஒரு மரியாதையான இடைவெளியில் ஆனந்தியுடன் பழகும் கனிவாகட்டும் திருமண மண்டபத்தில் தாக்கப்படும்போது கூனிக்குறுகுவதாகட்டும் தனது தந்தை அவமானப்படுத்தப்படும்போது பொங்கி எழுவதாகட்டும் பல காட்சிகளில் பிரமிக்க வைத்துள்ளார்
நட்பிலிருந்து மேலே நகர்ந்து பரியனின் மீது உருவாகியிருக்கும் காதலை மறைக்க முடியாமலும் அவனுடைய விலகலைப் புரிந்துகொள்ள முடியாமல் மனம் உடைந்து கலங்கும் காட்சிகளிலும் சிறப்பாக நடித்திருக்கிறார்
ஆனால் அது பற்றியெல்லாம் ஒன்றுமே தெரியாதது போல எவ்வாறு திரைப்பட நாயகிகள் சித்தரிக்கப்படுகிறார்கள் என்கிற விஷயம்தான் புரியவில்லை
வேறொரு சமூகத்தைச் சேர்ந்தவர் என்றாலும் அதையெல்லாம் கருத்தில் கொள்ளாமல் பரியனுடன் இவர் கொண்டிருக்கும் நட்பு ஒரு முன்னுதாரணம்
மகளின் மீது பாசம் இருந்தாலும் தங்களின் சமூகத்தை எதிர்கொள்ள வேண்டிய அச்சம் காரணமாகவே பல ஆணவக்கொலைகள் நிகழ்கின்றன என்கிற சமூகவியல் உண்மையையும் படம் பதிவு செய்கிறது
இப்ப கையெடுத்து கும்புடுதானுவ என்ற இவரின் வசனத்தின் மூலம் கல்விதான் எளிய சமூகத்தை அதன் தளைகளிலிருந்து விடுதலை செய்யும் என்கிற செய்தி அழுத்தமாகச் சொல்லப்படுகிறது
கருத்தம்மா திரைப்படத்தில் கள்ளிப்பால் ஊற்றி பெண் குழந்தைகளைக் கொல்லும் தேனி குஞ்சரம்மாள் போல ஆணவக்கொலை ஸ்பெஷலிஸ்ட்டாக பீதியைக் கிளப்பும் பாத்திரத்தில் இவர் அற்புதமாக நடித்திருக்கிறார்
எளிய சமூகத்து மக்களில் சிலரைக் குறிவைத்து எவரும் அறியாமல் தந்திரமாக கொல்வதை குல சாமிக்கு செய்யும் படையலாகவும் வாழ்நாள் லட்சியமாகவும் கொண்டிருப்பவர்
இவரைப் போல கொடூரமான மனிதர்கள் இருப்பார்களா என்ற கேள்வி எழும்பினாலும் நடைமுறையில் இவரை விடவும் கொடூரமான சாதிய வெறி பிடித்த ஆசாமிகள் இருப்பதை ஊடகங்களின் மூலம் அறிய முடிகிறது
இதே போல் குறிப்பிட்டுச் சொல்ல வேண்டிய இன்னொரு பாத்திரம் பரியனின் தந்தையாகவும் பெண் வேடமிட்டுக் கரகாட்டம் ஆடும் நாட்டுப்புறக் கலைஞராவும் நடித்திருக்கும் தங்கராஜ்
ஆதிக்கச் சாதியுணர்வுள்ள மாணவன் செய்யும் அக்கிரமத்தால் மனம் உடைந்து கதறிக்கொண்டே அரைநிர்வாணத்துடன் இவர் சாலையில் ஓடும் காட்சி மனதைப் பிசைகிறது
பரியன் என்கிற பெயரிலேயே மறைமுகமாகத் தொக்கி நிற்கும் சாதிய அடையாளம் முதல் தேநீர்க் குவளைகள் இணைந்து நிற்கும் இறுதிக்காட்சி வரை பல குறியீடுகளை எளிமையான வகையில் இயக்குநர் இணைத்துள்ளார்
இரஞ்சித்தின் மெட்ராஸ் திரைப்படத்தில் சுவர் ஒரு அதிகாரக் குறியீடாகச் சித்தரிக்கப்பட்டிருக்கிறது என்றால் இந்தத் திரைப்படத்தில் இரண்டாம் பெஞ்ச் அந்த இடத்தைப் பெறுகிறது
ஒன்று நாயகன் கொடூரமாகக் கொல்லப்படுவான் அல்லது அவன் பொங்கியெழுந்து எதிர்தரப்பைச் சேர்ந்த பத்து பதினைந்து நபர்களை வெட்டிவிட்டுச் சிறைக்குப் போவான்
அவ்வாறின்றி காலம் ஒரு நாள் மாறும் மாற வேண்டும் என்கிற நேர்மறையான செய்தியுடன் படத்தை இயக்குநர் முடித்திருப்பது மகிழ்ச்சியையும் நெகிழ்வையும் அளிக்கிறது
பரியனுக்கும் கருப்பிக்குமான நட்பு அதிகம் விவரிக்கப்படாமல் படத்தின் துவக்கத்திலேயே நாயின் மரணம் நிகழ்ந்து விடுவதால் உணர்ச்சிரீதியான பிணைப்பு ஏற்படுவதில்லை
பிறகு வரும் பாடலின் பின்னணியில் மாண்டேஜ் காட்சிகளாக இது உணர்த்தப்படுவதற்கான முயற்சிகள் நடந்தாலும் முன்பே நிகழ்த்தப்பட்டிருக்கவேண்டும்
ஸ்ரீதரின் ஒளிப்பதிவு கதையுடன் தொடர்புள்ள நிலப்பிரதேசத்தின் பின்னணியைக் கச்சிதமாகவும் இயல்பாகவும் பதிவு செய்திருக்கிறது
என்றாலும் கதிர் ஆனந்தி இருவருக்கு இடையே நிகழும் காட்சிகள் அதிகமாக இருப்பதைக் குறைத்து படத்தின் மையத்திற்கு வலு சேர்த்திருக்கும் காட்சிகளை அதிகப்படுத்தியிருக்கலாம்
நவீனத் தமிழ் சினிமாவில் தலித் திரைப்படங்களை உருவாக்கி முன்னால் நகர்ந்து கொண்டிருக்கும் இரஞ்சித் இதர இயக்குநர்களின் மூலமாகவும் அவற்றைத் தொடர்வது முக்கியமான முன்னெடுப்பு
பெருமுதலீட்டுத் திரைப்பட முதலாளிகள் எவரும் இது போன்ற திரைப்படங்களை தயாரிக்க முன்வர மாட்டார்கள் எனும் சூழலில் இரஞ்சித்தின் இந்த முயற்சி முக்கியமாகிறது
சினிமா திரை விமரிசனம் மணி ரத்னத்தின் செக்கச் சிவந்த வானம் சினிமா விமரிசனம் சுரேஷ் கண்ணன்     தமிழ் சினிமாவின் கேங்க்ஸ்ட்ர் வகைமைத் திரைப்படங்களை நவீனப்படுத்தியவர்களில் முன்னோடியாகவும் முதன்மையானவராகவும் இயக்குநர் மணி ரத்னத்தைச் சொல்லலாம்
ஊரின் ஒதுக்குப்புறமான பாழடைந்த மாளிகையில் விநோதமான விளக்குகளும் அரைகுறை ஆடையணிந்த மங்கைகளும் நிறைந்திருக்க டேய் கபாலி அவன் கதையை முடிச்சுடு என்று சொல்லிவிட்டு உரக்கச் சிரிக்கும் பழமைவாத தேய்வழக்கு வில்லன்கள் மணியின் வருகைக்குப் பிறகு பெரும்பாலும் காணாமல் போனார்கள்
அவர்கள் அயல்கிரக ஜீவிகள் அல்லர் நம் கண்ணே முன்னே உலவிக் கொண்டிருக்கும் சில பெரிய மனிதர்கள்தாம் என்பதைத் தம் திரைப்படங்களில் துல்லியமாகச் சித்தரிக்கத் துவங்கினார் மணி ரத்னம்
சர்வதேச அளவிலான கேங்ஸ்டர் திரைப்படங்களில் காட்பாஃதர் எப்படி முக்கியமான படைப்பாக கருதப்படுகிறதோ அதைப் போலவே தமிழ் சினிமாவில் நாயகன் பெரும் பாதிப்பை ஏற்படுத்தியது
வேலு நாயக்கருக்கு மூன்று மகன்கள் இருந்திருந்தால் என்னென்ன நடந்திருக்கக்கூடுமோ அவையனைத்தும் இந்தத் திரைப்படத்தில் நிகழ்கின்றன
ஒரு வலுவான தலைமை மறைந்த பிறகு அந்த இடத்தைக் கைப்பற்ற வாரிசுகளுக்கு இடையே நிகழும் மோதல் என்பது பழமை வாய்ந்த சமாச்சாரம்
மனிதர்கள் கூட்டமாக வாழத் துவங்கிய காலத்தில் துவங்கிய இந்த மோதல் அரசுகள் உருவாகிய மன்னர் காலக்கட்டங்களில் நீண்ட வரலாறாக உருவெடுத்தது
சில தனிநபர்களுக்கு இடையிலான போட்டியில் ஏராளமான பல தலைகள் உருண்டதையும் ரத்த ஆறு ஓடியிருப்பதையும் வரலாற்றின் பக்கங்களில் காண முடியும்
எந்தவொரு சாதாரண நபரும் அதிகாரத்தின் உச்சிக்கு நகர முடியும் என்கிற ஜனநாயகக் காலக்கட்டம் மலர்ந்த பிறகும் கூட வாரிசுப் போட்டியின் மோதல்கள் ஓயவில்லை என்பதை நடைமுறையில் காண்கிறோம்
தனது வழக்கமான பாணியைப் பெரும்பாலும் கைவிட்டுப் புத்துணர்ச்சியுடன் கூடிய திரைக்கதையையும் காட்சிகளின் சித்தரிப்புகளையும் அவர் அளித்திருப்பது இத்திரைப்படத்திற்குப் புதிய நிறத்தை அளிக்கிறது
சிறிய அளவு குற்றத்தில் துவங்கி தனது நிழல் சாம்ராஜ்யத்தை உலக அளவில் விரித்து வைத்திருக்கும் பிரகாஷ்ராஜ் சேனாபதி மீது கொலைத் தாக்குதல் நடக்கும் மங்கலகரமான விஷயத்துடன் படம் ஆரம்பிக்கிறது
என்று மூன்று மகன்களுமே ஒருவரையொருவர் ரகசியமாகச் சந்தேகப்பட்டுக் கொண்டிருக்கும்போது பிரகாஷ்ராஜிற்கு அந்த ரகசியம் தெரிந்திருக்கிறது
படத்தில் நிறைய முன்னணி நட்சத்திரங்கள் இருந்தாலும் அனைவருக்கும் சமமான இடத்தைப் பகிர்ந்தளிக்கும்படியான திரைக்கதையை அபாரமாக உருவாக்கியுள்ளார் மணிரத்னம்
சிம்புவும் விஜய் சேதுபதியும் தோன்றும்போது அவரவர்களின் ரசிகர்கள் ஆரவாரமாக கைத்தட்டினாலும் சிறிது நேரத்திலேயே அவர்களின் நட்சத்திர பிம்பங்கள் மறைந்து போய் கதாபாத்திரங்களாக மட்டுமே தோன்றும்படியான மாயத்தை நிகழ்த்துவதில் வெற்றியடைந்திருக்கிறார் இயக்குநர்
அதிகாரத்தின் நிழலில் பல காலம் நீடித்தும் அதன் ருசியைச் சுவைக்க முடியாத கழிவிரக்கத்தில் இவர் எடுக்கும் முதல் ஆயுதம்தான் இந்தத் திரைப்படத்தின் இயங்குவிசை
நண்பனின் துரோகம் காரணமாக அனைத்தையும் இழந்து விடும் நிலையில் மனுஷங்க எல்லோருமே பூஜ்யம்தான் என்று அதிரடியாகக் களம் இறங்கும் காட்சியிலும் அசத்தியிருக்கிறார்
நீ என்னைப் பற்றி புகழ்ந்தாலும் அதனால் உனக்கு என்ன லாபம்னுதான் நான் யோசிப்பேன் என்று தன் தம்பி சிம்புவிடம் சொல்லுமளவிற்கான வணிக மூளையைக் கொண்டவர்
சேனாபதியின் இருக்கையின் மீதுள்ள ரகசியக் காதலைத் தோரணையின் மூலமாகவே வெளிப்படுத்துவதும் அது நிறைவேறும் ஒரு தருணத்தில் அட்டகாசமாக வந்து உட்கார்வதும் என அருண் விஜய் மிரட்டியிருக்கிறார்
அண்ணா நீதான் இதை ஆரம்பிச்சே என்று கோபத்தின் உச்சியில் கத்துவதாகட்டும் அரவிந்த்சாமியின் காதலியைக் கடத்திக்கொண்டு அண்ணனை மிரட்டும் தோரணையாகட்டும் நீ என் கூட கொஞ்ச நாள் இரும்மா என்று தாயிடம் ஜெயசுதா உருக்கத்துடன் கெஞ்சுவதாகட்டும் சிம்புவின் திரைப்பட்டியலில் ஒரு முக்கியமான இடத்தை வழங்கியிருக்கிறது இந்தத் திரைப்படம்
பொதுவாகக் குற்றவகையிலான திரைப்படங்களில் பெண்கள் பாத்திரம் என்பது வில்லன்களால் கடத்தப்படுவதாகவும் துயரம் வரும்போது கண்கலங்கி மூக்கைச் சிந்துவதாகவும் முடிந்துவிடும்
செவந்து போச்சு நெஞ்சு பூமி பூமி ஆகிய பாடல்களின் இசையை அடிக்கடி உபயோகப்படுத்தியும் பரபரப்பான காட்சிகளுக்கு அதிரடியான பின்னணி இசையை தந்தும் அசத்தியிருக்கிறார் ரஹ்மான்
சந்தோஷ் சிவனின் ஒளிப்பதிவு ஸ்ரீகர் பிரசாத்தின் எடிட்டிங் ஆகிய நுட்ப விஷயங்கள் மணியான தரத்தில் அமைந்திருக்கின்றன
சர்வதேச அளவில் பரந்திருக்கும் அரவிந்த்சாமியின் சாம்ராஜ்யம் குறைந்த நாட்களிலேயே சரியும் அதிசயம் மத்திய அமைச்சர் வரை தொடர்பு வைத்திருக்கும் அரவிந்த்சாமி தனது உயிர் நண்பன் என்கிற காரணத்திற்காக ஒரு சாதாரண காவல் அதிகாரியை அதிகமாக நம்புவது ஆயுததாரிகளை நிராயுதபாணியாக எதிர்கொள்வது போன்றவை தர்க்கத்திற்கு அப்பால் உள்ளன
மூத்தவனுக்கு எதிராகக் கொலைவெறியுடன் நிற்கும் இளையவர்களிடம் தானே முன்வந்து தாய் தூது போவது போன்ற காட்சிகளில் காவியத்தன்மை தெரிகிறது
தனது சமீபத்திய காதல் திரைப்படங்களிலிருந்தும் தனது வழக்கமான பாணியில் இருந்து விலகியும் புத்துணர்வான நிறத்தில் மணிரத்னம் உருவாக்கியிருக்கும் இந்த கேங்க்ஸ்டர் திரைப்படத்தை எவ்வித எதிர்ப்பார்ப்பும் இல்லாமல் சென்றால் நிச்சயம் ரசிக்க முடியும்
சினிமா திரை விமரிசனம் விக்ரமின் சாமி  சினிமா விமரிசனம் சுரேஷ் கண்ணன்     காவல்துறையை ஊழலும் மோசடியும் நிறைந்ததாக சித்தரித்துக் கொண்டிருக்கும் தமிழ் சினிமா அதே துறையில் உள்ளவர்களை நேர்மை வீரம் போன்ற நேர்மறை அம்சங்கள் நிறைந்திருக்கும் நாயகர்களாக வைத்து மிகையாக புகழவும் தயங்கியதில்லை
தமிழ் என்கிற சுமாரான முயற்சியோடு இயக்குநர் ஹரி தமிழ் சினிமாவின் உள்ளே காலடி எடுத்து வைத்தாலும் சாமி என்கிற அட்டகாசமான திரைப்படத்திற்குப் பிறகு பரவலான கவனம் அவர் மீது குவிந்தது
ஒரு மசாலா திரைப்படம் எத்தனை சுவாரசியமாகவும் பரபரப்பாகவும் இருக்க வேண்டும் என்பதற்கான உதாரணமாக இன்றும் கூட சாமியை உதாரணம் காட்டலாம்
சாமியை சிங்கம் ஆக்கி மூன்று பாகங்களை முக்கி முக்கி எடுத்து விட்ட பிறகு இயக்குநரின் கவனம் இப்போது மீண்டும் சாமி மீது திரும்பியிருக்கிறது
முந்தைய படத்தின் மீது பார்வையாளர்களுக்கு இன்னமும் இருக்கும் விருப்பத்தை வணிகமாக்கிக் கொள்ளும் முயற்சியில் அவர் உருவாக்கியிருக்கும் திரைப்படம் சாமி என்கிற சாமி ஸ்கொயர்
திருநெல்வேலியில் அராஜகம் செய்து கொண்டிருந்த நிழல் அரசியல்வாதியான பெருமாள்பிச்சையை காவல்துறை உதவி ஆணையர் ஆறுச்சாமி செங்கல்சூளையில் போட்டு எரிக்கும் காட்சியோடு முதல் பாகம் நிறைவுற்றது
ல் வெளிவந்த இந்த திரைப்படத்தின் தொடர்ச்சியை ல் வெளியிடுவது அத்தனை பெரிய குற்றம் இல்லையென்றாலும் அதை மழுப்புவதற்காக திரைக்கதையில் இயக்குநர் செய்திருக்கும் மாற்றங்கள் நகைச்சுவையாக இருக்கின்றன
தனது தந்தை கோழைத்தனத்துடன் தலைமறைமாகவில்லை ஆறுச்சாமியினால் என்கவுண்ட்டர் செய்யப்பட்டார் என்கிற அரிய உண்மையைக் கண்டுபிடிக்கும் அவர்கள் பெருமாள்பிச்சைக்கு சிலை வைத்து அவரின் புகழை ஊரில் வலுக்கட்டாயமாக நிலைநிறுத்துகிறார்கள்
ஒருவேளை பெருமாள்பிச்சையின் மகன்களுக்கும் ஆறுச்சாமிக்கும் இடையிலான மோதலாக இந்த திரைப்படம் இருக்குமோ என்று நினைத்தால் அங்கும் ஒரு திருப்பத்தை வைத்திருக்கிறார் இயக்குநர்
பெருமாள்பிச்சையின் மகன்களால் ஆறுச்சாமி கொலை செய்யப்பட்டுவிட தனது தந்தையின் மறைவிற்கு காரணமானவர்களை அதே பதவியில் இருந்துகொண்டு மகன் ராமசாமி பழிவாங்குவதுதான் மீதக்கதை
ராவணன் என்கிற பிம்பத்தை காலாவின் மூலம் மாற்றியமைக்க ரஞ்சித் முயலும்போது அதை மரபின் பார்வையில் மீண்டும் திருப்பி வைத்திருக்கிறார் ஹரி
இளம் நாயகியை கீர்த்தி சுரேஷ இத்திரைப்படத்தில் இணைப்பதற்காக இருபத்தெட்டு வருடங்களுக்குப் பிறகு என்று காலத்தை நகர்த்தியிருக்கும் இயக்குநர் அதே விக்ரமை இளம் நாயகனாக முன்நிறுத்தியிருப்பது எப்படி கணக்குப் போட்டுப் பார்த்தாலும் தலைசுற்ற வைக்கும் புரியாத நகைச்சுவை
முகம் முற்றிப் போனாலும் மனிதர் ஏறக்குறைய அதே ஆறுச்சாமியாக களத்தில் இறங்கி எதிரிகளைப் பந்தாடுவது பெரிய முரணாகத் தோன்றவில்லை
தன்னைக் காப்பாற்றும் நாயகனின் மீது காதல் உருவாவதெல்லாம் கிளிஷே என்றாலும் சண்டைக்காட்சிகளுக்கு இடையில் ஒலிக்கும் அதிரூபனே என்ற பாடல் இனிமையாகவும் ரசனைக்குரியதாகவும் காட்சிப்படுத்தப்பட்டிருக்கிறது
குருவி தலையில் பனங்காய் என்கிற அளவில் அவருக்கு இது பெரிய சவால் என்றாலும் தன்னால் இயன்ற பங்களிப்பை அளித்து மோசமில்லை என்று சொல்ல வைத்திருக்கிறார்
ஆனால் அவன் பேசும் போது கவனிச்சியாலே காது ஆடுது பாரு நம்ம சாதிக்காரப் பயதேன் என்று பெருமாள் பிச்சையிடம் இருந்த நகைச்சுவையும் பிரத்யேகமான வில்லத்தனமும் பாபி சிம்ஹாவிடம் இல்லையென்பதால் வழக்கமான எதிர்நாயகனாக இவரது பாத்திரம் அமைந்திருக்கிறது
பிரபு ஐஸ்வர்யா இமான் அண்ணாச்சி உமா ரியாஸ்கான் சுதா சந்திரன் போன்றவர்களோடு முதல் பாகத்தில் இருந்த டெல்லி கணேஷ் சுமித்ரா ரமேஷ் கண்ணா கிரேன் மனோகர் என்று பல பாத்திரங்களால் இத்திரைப்படம் நிறைந்திருந்தாலும் எவருமே மனதில் ஒட்டவில்லை
டமுக்கு டம்மா என்கிற ஒரே டியூனை வைத்துக்கொண்டு தன் ஒட்டுமொத்த காலத்தையும் இசையமைப்பாளர் தேவிஸ்ரீ பிரசாத் ஓட்டிவிடுவார் போலிருக்கிறது
வேகமான திரைக்கதை என்கிற பெயரில் காட்சிகளை சட்சட்டென்று மாற்றும் கொடுமையை சற்று மட்டுப்படுத்தியதற்காக எடிட்டர்களுக்கு நன்றி சொல்லலாம்
நாயகனும் வில்லனும் பரஸ்பரம் சவால் விட்டுக்கொள்வது நவீன நுட்பங்களைப் பயன்படுத்தி எதிரியின் சதியை வீழ்த்துவது பழிவாங்குதலுக்காக புதுமையான வழிகளைப் பயன்படுத்துவது வாகனங்கள் ஆகாயத்தில் பறப்பது குறுக்கும் நெடுக்குமாக எல்லோரும் ஓடுவது என்று எல்லா விஷயங்களும் இருக்கின்றன
சினிமா திரை விமரிசனம் மைபெண்களின் வலி பெண் கலைஞர்களை பயன்படுத்தி குறும்படம் மணிகண்டன் தியாகராஜன்     மை குறும்படம் யூடியூப் தளத்தில் காணக் கிடைத்தது
உங்கள் புகைப்படத்தை பார்த்ததும் பிடித்துப் போனது அதனால் நேரில் பார்த்து பேசிவிட்டு போகலாம் என்று வந்தேன் என தன்னை அறிமுகப்படுத்திக் கொள்கிறார்
இருவரின் உரையாடல்களுக்கும் தொடர்புடைய வகையில் திருமணமான பெண்கள் எப்படி வாழ்கிறார்கள் கல்லூரி பெண் எதிர்கொள்ளும் சவால்கள் என சில விஷயங்களை காட்சிப் படுத்தியிருக்கிறார் இயக்குநர் நற்றமிழன் விக்னேஷ்
அடுத்த குறும்படத்துக்கான பணிகளில் ஈடுபட்டு வருகிறேன் என்று கூறிய நற்றமிழனுக்கு மேலும் பல நல்ல படங்களை இயக்க வேண்டும் என்று வாழ்த்தினேன்
சினிமா திரை விமரிசனம் சிவகார்த்திகேயனின் சீமராஜா சினிமா விமரிசனம் சுரேஷ் கண்ணன்     இயக்குநர் பொன்ராம் சிவா மனசுல சக்தி பாஸ் எ பாஸ்கரன் போன்ற படங்களை இயக்கிய ராஜேஷிடம் இணை இயக்குநராக இருந்தவர்
பொறுப்பற்ற முறையில் தன் நண்பனுடன் சுற்றிக் கொண்டிருக்கும் நாயகன் தான் விரும்பும் பெண்ணை அடையும் முயற்சியில் சில சிக்கல்களைச் சந்திப்பான்
இந்திய விடுதலைக்குப் பிறகு ஜமீன்தார் சமஸ்தானங்களின் ஆட்சி முறை ஒழிக்கப்பட்டு அவர்களின் அதிகாரங்களும் சொத்துக்களும் பறிக்கப்பட்டன
எஞ்சிய சொத்துக்களையும் மிஞ்சிய புகழையும் வைத்துக்கொண்டு காலத்தை ஓட்ட வேண்டிய கட்டாயத்திற்குள் அவர்கள் தள்ளப்பட்டார்கள்
அலெக்ஸ் டெலக்ஸ் என்ற பெயருடைய இரட்டைக் குதிரைகள் பூட்டப்பட்ட சாரட்டு வண்டியில் உலா வரும் சிவகார்த்திகேயன் சிங்கம்பட்டியில் செல்வாக்கு மிக்கவர்
கையெடுத்து கும்பிடாமல் நல்லாயிருக்கீங்களா ராஜா என்று எவராவது கையை உயர்த்தி வாழ்த்தினால் பணத்தை அள்ளி இறைப்பவர் சுயமரியாதையை வலியுறுத்துகிறாராம்
இவருடைய சிக்ஸ் பேக் காமெடியாகவே முடிந்து விட்டது சீனியர் ராஜாவான நெப்போலியனுக்கு சிவகார்த்திகேயனின் பொறுப்பற்ற நடவடிக்கைகள் பிடிப்பதில்லை என்றாலும் மகன் மீது பாசம் மிக்கவர்
கறிக்கடை நடத்தி வரும் கண்ணன் லால் தனது மனைவியை ஒதுக்கிவிட்டு சந்தையில் காய்கறி விற்கும் காளீஸ்வரியை சிம்ரன் மணம் புரிந்தவுடன் அதிர்ஷ்டம் கொட்டுகிறது
புளியம்பட்டியில் உள்ள பள்ளியில் உடற்பயிற்சி ஆசிரியையாகப் பணிபுரியும் சுதந்திரா தேவியைக் சமந்தா கண்டவுடன் காதல் கொள்கிறார் சிவகார்த்திகேயன்
அதன் மூலம் தன்னுடைய ஜமீனின் புகழ்மிக்க வரலாற்றின் பின்னணியை அறிந்து கொள்ளும் சிவகார்த்திகேயன் விவசாய நிலங்களைப் பறிக்க முயலும் எதிரியின் சதியை முறியடித்து காதலியைக் கைப்பற்றுவதுதான் சீமராஜா
பொன்ராமின் முந்தைய திரைப்படங்களான வருத்தப்படாத வாலிபர் சங்கம் ரஜினி முருகன் ஆகிய திரைப்படங்களின் போகிற போக்கிலான நகைச்சுவையை மட்டுமே எதிர்பார்த்துச் செல்பவர்கள் ஏமாற்றமடையலாம்
அந்த அம்சங்களும் சீமராஜாவில் இருக்கிறதுதான் என்றாலும் சிவகார்த்திகேயனை சாகச நாயகனாக உயர்த்தும் முயற்சியில் பொன்ராம் ஈடுபட்டதால் நகைச்சுவை அம்சங்கள் மட்டுப்படுத்தப்பட்டிருக்கின்றன
அடுத்த வீட்டுப் பையன் என்று சிவகார்த்திகேயனுக்கு இருக்கிற பிம்பம் அதிகம் சேதம் ஆகாமல் கவனமாக இந்த முயற்சியை நகர்த்தியிருக்கும் பொன்ராமிற்குப் பாராட்டு
அலாவுதீன் கில்ஜியின் தளபதியான மாலிக்காபூரை எதிர்த்து கடம்பவேல் ராஜா வீரத்துடன் போரிடுவதாலேயே அவர் இதைப் பாராட்டி அந்தப் பிரதேசத்தைக் கைப்பற்றாமல் திரும்பிச் செல்வதெல்லாம் வரலாற்று நகைச்சுவை
இத்தனை வீரமான ஒரு பெண்ணை வழக்கமான நாயகிகளைப் போலவே கையாண்டிருக்கும் இயக்குநர் கடைசியில் ஆறுதலாக ஒரேயொரு காட்சியில் மட்டும் வீரத்தைப் பயன்படுத்த வைக்கிறார்
அசட்டுத்தனமான நகைச்சுவைகளுக்கு இடையே புதைந்து போன தமிழ்ப் பண்பாட்டுப் பெருமைகளையும் நினைவுப்படுத்த முயன்றிருக்கிறார் இயக்குநர்
தமிழக மன்னர்களின் காலத்தில் பயன்படுத்தப்பட்ட வளரி என்கிற ஆயுதம்தான் பின்னர் பூமராங் ஆக மாறிய கதையும் உணர்ச்சிகரமாகச் சொல்லப்படுகிறது
ஒரு பக்கம் முந்தைய திரைப்படங்களின் சாயலைக் கைவிட முடியாமலும் இன்னொரு பக்கம் தீவிரமான அம்சங்களை இணைக்க விரும்பியும் தடுமாறியிருக்கிறார் இயக்குநர்
ஜமீன்தார் தமிழக வரலாறு பண்பாட்டுப் பெருமை விவசாயிகளின் மீதான திடீர் அக்கறை என்று பல கோணங்களில் இஷ்டம் போல் தாவுகிறது திரைக்கதை
எஜமான் காலடி மண்ணைத் தொட்டு கும்பிட வேணும் என்பது போல நிலப்பிரபுத்துவத்தின் பெருமையை நிலைநாட்டும் ஆபத்தும் இதில் கலந்திருக்கிறது
ஆங்காங்கே சில தடுமாற்றங்கள் இருந்தாலும் ஆரம்பம் முதல் இறுதி வரை சுவாரசியமாகப் பயணிப்பதில் சீமராஜா வெற்றி பெற்றிருக்கிறது எனலாம்
ஒரு சராசரித் தமிழ்த் திரைப்படமான சீமராஜா சற்றுக் கூடுதல் கவனத்துடன் திட்டமிடப்பட்டிருந்தால் குறிப்பிடத்தக்கப் படமாக மாறியிருக்கக்கூடும்
சினிமா திரை விமரிசனம் நயன்தாராவின் கோலமாவு கோகிலா சினிமா விமரிசனம் சுரேஷ் கண்ணன்     இத்திரைப்படத்தின் கதையை ஒரே வரியில் சொல்ல வேண்டுமென்றால் ஓர் அப்பாவி பூனை புலி வாலைப் பிடித்த கதை
அவல நகைச்சுவைப் பாணியில் சில காட்சிகளும் வசனங்களும் சுவாரசியமாக இருக்கிறது என்றாலும் ஒட்டுமொத்தப் பார்வையில் இந்தத் திரைப்படம் ரசிக்கத்தக்கதாக இல்லை
தாயின் மருத்துவச் செலவிற்காக வேறு வழியின்றி நாயகன் கடத்தல் தொழிலில் ஈடுபடுவது என்பதெல்லாம் நூற்றாண்டுகளுக்கு முந்தைய சமாச்சாரம்
கோழைத்தனமான தந்தை ஏடிஎம் காவலாளியாக இருக்க ஆர்எஸ்சிவாஜி தாய் லொக்கு லொக்கென்று இருமிக் கொண்டே சமைக்கும் சாதாரண இல்லத்தரசி சரண்யா
தாய்க்கு நுரையீரல் புற்றுநோய் இருப்பது தெரியவர அதற்கு மருத்துவச் செலவு பதினைந்து லட்சம் ஆகும் என்றும் அதற்கான அறுவைச் சிகிச்சையை இரண்டு மாதங்களுக்குள் செய்யவேண்டும் என்பதையும் அறியும் நயன்தாரா அதிர்ந்து போகிறார்
அதே லாட்ஜில் போதைப் பொருளைப் பதுக்கி வைத்திருக்கும் ஓர் இளைஞன் காவல்துறையின் சோதனைக்குப் பயந்து ஓட நயன்தாரா செய்யும் எதிர்பாராத காரியத்தால் இளைஞன் காவல்துறையில் மாட்டிக் கொள்கிறான்
லாட்ஜினுள் மாட்டியிருக்கும் போதைப் பொருளை நீதான் வெளியே கொண்டுவர வேண்டும் என்கிற நிபந்தனையுடன் போதைக் கும்பல் நயன்தாராவை மிரட்டுகிறது
இதிலிருந்து நயன்தாராவும் அவரது குடும்பமும் மீண்டார்களா என்பதைச் சுவாரசியமான காட்சிகளின் மூலம் சொல்ல முயன்றிருக்கிறார் இயக்குநர் நெல்சன் திலீப்குமார்
முதற்காட்சி முதல் இறுதிக்காட்சி வரை அப்பாவித்தனமான முகத்தை வைத்துக்கொண்டு சிக்கலான வியூகங்களுக்குள் சாமர்த்தியமாக இவர் பயணிக்கும் விதம் அபாரம்
நயன்தாரா என்றல்ல ஒவ்வொரு பாத்திரங்களுக்குமே பிரத்யேகமான குணாதியசத்தையும் தோரணையையும் தர இயக்குநர் மிகவும் மெனக்கெட்டிருக்கிறார்
கழுத்து வலியால் அவதிப்படும் மெயின் வில்லன் ஆர்வக் கோளாறில் வில்லனையே மிரட்டும் மச்சான் எப்போதும் கண்களில் போதை தெரியும் உலவும் அடியாள் காதலிக்காக எதையும் செய்யத் தயாராக இருக்கும் ஹைபர்டென்ஷன் இளைஞன் சாலை வணிகர்களை உளவிற்காகப் பயன்படுத்திக்கொள்ளும் இன்ஸ்பெக்டர் சரவணன் அசந்தர்ப்பமான நேரத்திலும் எதுகை மோனையில் பேசி இம்சைப்படுத்தும் மொட்டை ராஜேந்திரன் என்று விதவிதமான பாத்திரங்கள்
அந்தக் குடும்பம் செய்வதின் பின்னணி தெரியாமல் ஆர்வமாக உதவப் போவதும் தெரிந்ததும் பதறிப் பின்வாங்குவதுமாக சில காட்சிகளில் புன்னகைக்க வைத்திருக்கிறார்
ஜாக்குலின் வடிவேல் பாலாஜி உள்ளிட்ட கலக்கப் போவது யாரு நிகழ்ச்சியின் நட்சத்திரங்கள் ஆங்காங்கே வருவதால் விஜய் டிவியை பார்த்துக் கொண்டிருப்பது போலவே ஒரு பிரமை ஏற்படுகிறது
மைலாப்பூரில் உள்ள ஒரு பிரபலமான சிறு உணவகத்தின் மீது இயக்குநருக்கு என்ன கோபமோ தெரியவில்லை அதே பெயரையும் பின்னணியையும் உபயோகித்து கடத்தல் தொழில் அங்கு நடைபெறுவதாகச் சித்தரித்திருக்கிறார்
ஊதிய உயர்வு வேண்டுமென்றால் அந்த விஷயத்திற்காக ஒப்புக் கொள்ள மறைமுகமாக வலியுறுத்தும் மேலாளரிடம் அதற்கு தயார் என்றால் எம்டியிடமே நேராகப் பேசி விட்டு உங்கள் இடத்தில் அமர்ந்திருப்பேனே என்று நயன்தாரா பதில் அளிக்கும் இடம் போன்று வசனங்கள் சில இடங்களில் ரசிக்க வைக்கின்றன
தாயாரின் மருத்துச் செலவிற்காக ஒரு நடுத்தர வர்க்கத்துப் பெண் கடத்தல் தொழிலில் ஈடுபடுகிற முரணைக் கொண்ட ஒரு சுவாரசியமான பின்னணிதான்
சினிமா திரை விமரிசனம் கமல் ஹாசனின் விஸ்வரூபம்  சினிமா விமரிசனம் சுரேஷ் கண்ணன்     ல் வெளியான விஸ்வரூபம் திரைப்படத்தின் தொடர்ச்சி இது
பெண்மைத்தனத்துடன் இருக்கும் விஸ்வநாத்திடமிருந்து விடுதலை பெற முயலும் நிருபமா அவர் ஒரு ஏஜெண்ட் என்பதை ஒரு சிக்கலான சூழலில் பிறகு அறிந்து பிரமிக்கிறார்
இந்திய ராணுவத்தில் இருந்து தப்பி தேடப்படும் குற்றவாளியாக அறியப்படும் விஸாம் அல் காய்தா தீவிரவாதக் குழுவில் இணைந்து உப தலைவர்களுள் ஒருவரான ஓமர் குரேஷியின் நம்பிக்கையைப் பெற்று அங்குள்ளவர்களுக்குப் பயிற்சி அளிப்பதின் மூலம் உளவறியும் பணியில் ஈடுபடுகிறார்
தீவிரவாதக் குழுவால் பிணைக் கைதிகளாகப் பிடிபட்டிருக்கும் அமெரிக்கர்களை விஸாமின் உதவியுடன் அந்நாட்டு ராணுவம் மீட்கும் முயற்சியில் ஓமரின் குடும்பம் சிதறுகிறது
இதனால் கோபம் அடையும் ஓமர் டர்ட்டி பாம் கொண்டு நியுயார்க் நகரை அழிக்க முனைய ஓமரின் சதியை விஸாம் கண்டுபிடித்துத் தடுக்கிறார்
இப்போது இரண்டாம் பாகம் முதல் பாகத்தில் உள்ள இடைவெளிகளையும் கோடிட்ட இடங்களின் வெற்றிடத்தையும் நிரப்ப இரண்டாம் பாகம் முயற்சிக்கிறது
இந்திய ராணுவத்தில் மேஜராகப் பணிபுரியும் விஸாம் கமல்ஹாசன் பயிற்சி பெறும் வீராங்கனையான அஸ்மிதா சுப்பிரமணியத்துடன் ஆண்ட்ரியா தகாத முறையில் பழகினார் என்கிற பாவனையான குற்றச்சாட்டின் மீது ராணுவ விசாரணை மேற்கொள்ளப்பட்டு பத்தாண்டுகள் சிறைத்தண்டனை அளிக்கப்படுகிறார்
ஓமரின் அந்தச் சதியையும் வெற்றிகரமாக தடுத்த பிறகு விஸாமின் குடும்பம் கடத்தப்படுகிற ஆபத்தை அவர் எதிர்கொள்ள வேண்டியிருக்கிறது
படத்தின் பெரும்பாலான பிரேம்களை கமலே ஆக்கிரமிப்பதின் மூலம் அவருடைய நடிப்புத்திறமையை பிரமிக்க முடிகிறது என்றாலும் அதுவே ஒருவகையில் பலவீனமாகவும் அமைந்து விடுகிறது
ஒரு இந்திய உளவுத்துறை ஆசாமி லண்டன் மற்றும் அமெரிக்காவில் நிகழவிருக்கும் சதிகளை மோப்பம் பிடித்து தன்னந்தனியாக தடுத்து நிறுத்துவதில் நம்பகத்தன்மையில்லை
நல்லாத் தூங்கினீங்களா என்பதற்கு ஸ்லீப்பர் ஆச்சே தூங்காம இருப்பேனா என்பது முதற்கொண்டு ன்னா இல்ல என்பது வரை பல இடங்களில் வசனங்கள் கைத்தட்ட வைக்கின்றன
டபுள் ஏஜெண்ட் ஆக இருக்கும் அனந்த் மகாதேவின் பாத்திரத்தை நான் உன்னை மாதிரி கோட்டு போட்ட மாமா இல்லை என்று ஒரே வசனத்தில் உணர்த்தி விடுகிறார் கமல்
உளவாளிகள் பல கண்காணிப்புச் சூழலுக்குள் வாழ வேண்டிய பதற்றம் யாரை நம்புவது யாரை நம்பக்கூடாது என்கிற குழப்பம் இதனால் அவர்களின் உறவுகள் அடையும் ஆபத்து உயர் அதிகாரிகளின் அரசியல் போன்றவை சிறப்பாகச் சித்தரிக்கப்பட்டிருக்கின்றன
ஒரு காட்சியில் விளையாட்டுப் பெண்ணாக பேசிக் கொண்டிருக்கும் ஆண்ட்ரியா சட்டென்று தீவிரமாகி அறையில் ஒளித்து வைக்கப்பட்டிருக்கும் ஒட்டு கேட்கும் கருவியை தேடியெடுக்கும் காட்சி சிறப்பு
இளமைப் பருவத்தின் காட்சிகள் பின்னணியில் சிதற கமல் தன் தாயை வஹீதா ரஹ்மான் நீண்ட காலத்திற்குப் பிறகு சந்திக்கும் காட்சி உருக்கமானது
அல்ஜைமர் குறைபாட்டினால் பாதிக்கப்பட்டிருக்கும் அவர் வந்திருப்பது தன் மகன் என்பதை உணராமல் பேசிக் கொண்டிருப்பதும் வேறு வழியின்றி கமல் அதை ஏற்றுக் கொள்வதும் சிறப்பான காட்சி
போய்ப் புள்ளகுட்டிங்களை படிக்க வைங்கடா என்னும் தேவர்மகன் செய்தியை தென்தமிழ்நாட்டின் பின்னணியில் சொன்ன கமல் அதையே சர்வதேச தீவிரவாதப் பின்னணியிலும் அமைதியாகச் சொல்லியிருக்கிறார்
ஆண்ட்ரியாவிடம் சண்டையிட்டு வீழ்ந்து கிடக்கும் சலீம் ஓமரின் எள்ளலான பார்வையைக் கண்டதும் ஆவேசமாக எழுந்து ஆண்ட்ரியாவை வீழ்த்துவது ஒரு காட்சி எப்படி நம்பகத்தன்மையுடன் உருவாக்கப்பட வேண்டும் என்பதற்கான உதாரணம்
தலைநகரின் அதிகார வட்டத்தை ஒரு குறிப்பிட்ட சமூகத்தைச் சார்ந்தவர்கள் ஆக்கிரமித்திருப்பதையும் அதில் சில துரோகிகள் கலந்திருப்பதையும் படம் போகிற போக்கில் சித்தரிக்கிறது
மிக மிக அண்மைக்கோணத்தில் விநோதமானதொரு பொருள் ஒன்று காட்டப்படுவதும் அது மெல்ல சுழன்று விரிவடையும் போது கமலின் கால் சலங்கையின் ஒரு பகுதியாக தெரியும் துவக்க காட்சி முதற்கொண்டு ஒளிப்பதிவின் பல சாகசங்கள் வியக்க வைக்கின்றன
நீரின் அடியில் நிகழும் சாகசம் முதற்கொண்டு பொதுவாக அனைத்துச் சண்டைக்காட்சிகளுமே வசீகரத்தன்மையுடன் உருவாக்கப்பட்டிருக்கின்றன
முதல் பாகத்தில் பிரபலமான யாரென்று தெரிகிறதா என்கிற புகழ்பெற்ற பாடலுக்கு வேறு வண்ணத்தை திறமையாக தருவதில் ஜிப்ரான் பிரமிக்க வைத்திருக்கிறார்
இரண்டாம் பாகம் இந்தியாவில் என்கிற குறிப்பு முதல் பாகத்தின் இறுதியில் சொல்லப்பட்டாலும் பெரும்பாலான காட்சிகள் லண்டன் நகரைக் காப்பாற்றுவதில் செலவாகின்றன
அரசியல் நுழைவிற்குப் பிறகு வெளியாகும் கமலின் முதல் திரைப்படம் என்பதால் தன்னுடைய புதிய அரசியல் கட்சியின் பரப்புரைக்காக துவக்கக் காட்சிகளை கமல் பயன்படுத்தியிருப்பது அநீதியானது
புகை மது வரும் காட்சிகளில் அது தொடர்பான எச்சரிக்கை அறிவிப்புகளை இணைக்க வேண்டும் என்கிற நடைமுறை விதியினால் தன்னுடைய திரைப்படத்தின் வெளியீட்டை இந்தியாவில் அனுமதிக்க பிரபல இயக்குநர் வூடி ஆலன் மறுத்து விட்டார்
தமிழ் சினிமாவில் திரைப்படம் எனும் கலையைப் பல விதங்களில் முன்னகர்த்திச் செல்லும் கலைஞன் என்கிற வகையில் கமலின் இந்த முயற்சியை சகித்துக் கொள்ளலாமே தவிர சிறப்பான திரைப்படம் என்று சொல்லி விட முடியாது
அரசியல் மற்றும் சினிமா எனும் இரட்டைக்குதிரைச் சவாரியில் ஈடுபடத் துவங்கியிருக்கும் கமலின் முதல் அசைவே தடுமாற்றத்துடன் அமைந்திருப்பது துரதிர்ஷ்டமானது
சினிமா திரை விமரிசனம் விஜய் சேதுபதியின் ஜுங்கா சினிமா விமரிசனம் சுரேஷ் கண்ணன்     தமிழ்த் திரையில் இதுவரை மிகையாக ஊதப்பட்ட நாயக பிம்பங்கள் நொறுங்கி வீழத் துவங்கியிருக்கும் பின்நவீனத்துவக் காலக்கட்டம் இது
விநோதமான விளக்குகள் மின்னும் பின்னணியில் அரைகுறை ஆடை அணிந்த பெண்களும் மதுபாட்டில்களும் அடுக்கி வைக்கப்பட்ட மரப்பெட்டிகளுமாகக் காட்சியளிக்கும் வில்லனின் இருப்பிடங்கள் மெல்ல மறையத் துவங்கின
பயங்கரமான வில்லர்களுக்கு என ஒதுக்கப்பட்ட இந்தப் பாத்திரத்தில் பிற்பாடு நாயகர்களும் நற்குணம் கொண்ட டான்களாக நடிக்கத் துவங்கினர்
எந்த நேரத்திலும் நிகழக்கூடிய உயிராபத்தின் காரணமாக உள்ளூற மறைத்துக் கொண்ட அச்சமும் நடுக்கமும் கொண்டவர்களாக இருக்கிற டான்களும் நிஜத்தில் இருக்கிறார்கள்
நம்முடையது டான் குடும்பம் என்ற ரகசியத்தை இதுவரை தெரியவிடாமல் வளர்த்தேனே என்று தாய் சரண்யா புலம்ப தன் தந்தையான ரங்காவும் தாத்தா லிங்காவும் டான்களாக இருந்தவர்கள் என்பதை அறிந்துகொள்கிறார் விஜய் சேதுபதி
அவர்களைப் போல் அல்லாமல் சிக்கனமாகச் சேமித்து தன் குடும்பச் சொத்தான சினிமா பாரடைஸ் என்கிற திரையரங்கை மீட்பதை லட்சியமாகக் கொண்டு சென்னைக்குச் செல்கிறார் விஜய் சேதுபதி
திரையரங்கை மீட்பதற்காகக் கஞ்சத்தனமாகப் பணம் சேர்க்கும் இவனின் இம்சைகளைத் தாங்க முடியாமல் யோகி பாபு உள்ளிட்ட உதவியாளர்கள் தவிக்கிறார்கள்
இந்திய ரூபாய்க்கும் யூரோவிற்கும் உள்ள வித்தியாசம் தெரியாமல் செலவு செய்து விட்டு பயங்கரக் கோபத்துடன் கண்ணீர் விடுவது டான்களின் கூட்டத்தில் கெத்தாகப் பேசி விட்டு அங்குள்ள குளிர்பானத்தையும் பிஸ்கெட்டையும் லவட்டிக் கொண்டு வருவது செட்டியாரிடம் சவால் விடுவது காதலியிடம் தன் கதையைச் சொல்வது எனத் தன்னுடைய பாத்திரத்தை ரகளையாகக் கையாண்டிருக்கிறார் விஜய்சேதுபதி